CELEX: 32007R1380
Language: bg
Date: 2007-11-26 00:00:00
Title: Регламент (ЕО) № 1380/2007 на Комисията от 26 ноември 2007 година относно разрешителното за употреба на ендо-1,4-бета-ксиланаза (Natugrain Wheat TS) като фуражна добавка (Текст от значение за ЕИП)

27.11.2007   
            
            
               BG
            
            
               Официален вестник на Европейския съюз
            
            
               L 309/21
            
         
      РЕГЛАМЕНТ (ЕО) № 1380/2007 НА КОМИСИЯТА
   
   от 26 ноември 2007 година
   относно разрешителното за употреба на ендо-1,4-бета-ксиланаза (Natugrain Wheat TS) като фуражна добавка
   (Текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               Регламент (ЕО) № 1831/2003 предвижда предоставяне на разрешително за добавки за използване при храненето на животните и основанията и процедурите за предоставяне на такова разрешително.
            
         
               (2)
            
            
               Съгласно член 7 от Регламент (ЕО) № 1831/2003 бе подадено заявление за разрешително за препарата, посочен в приложението към настоящия регламент. Заявлението бе придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешително за нова употреба на препарата ендо-1,4-бета-ксиланаза (Natugrain Wheat TS), получен от Aspergillus niger (CBS 109.713), като фуражна добавка за пуйки за угояване, която следва да бъде класифицирана в категория добавки „зоотехнически добавки“.
            
         
               (4)
            
            
               Употребата на препарата ендо-1,4-бета-ксиланаза, получен от Aspergillus niger (CBS 109.713), е временно разрешена за пилета за угояване с Регламент (ЕО) № 1458/2005 на Комисията от 8 септември 2005 г. относно постоянните и временните разрешения за определени добавки към храните за животни и временното разрешаване на нови употреби на някои добавки, които са вече разрешени за влагане в храните за животни (2).
            
         
               (5)
            
            
               Представени са нови данни в подкрепа на заявлението за разрешававане за използване при пуйки за угояване. В становището си от 18 април 2007 г. Европейският орган за безопасност на храните („Органът“) заключи, че препаратът ендо-1,4-бета-ксиланаза, получаван от Aspergillus niger (CBS 109.713), не оказва неблагоприятно въздействие върху здравето на животните, човешкото здраве или околната среда (3). Органът заключи също така, че използването на препарата не поражда никакъв друг риск, който би могъл в съответствие с член 5, параграф 2 от Регламент (ЕО) № 1831/2003 да изключи издаването на разрешително. Съгласно това становище употребата на препарата няма неблагоприятно въздействие върху тази допълнителна категория животни. Органът не смята, че е налице необходимост от специфични изисквания за последващ мониторинг след пускането на пазара. Становището също така потвърждава доклада относно метода на анализ на фуражната добавка, представен от референтната лаборатория на Общността, определена с Регламент (ЕО) № 1831/2003.
            
         
               (6)
            
            
               Оценката на препарата показва, че условията за получаване на разрешително, посочени в член 5 от Регламент (ЕО) № 1831/2003, са изпълнени. Следователно употребата на посочения препарат, така както е посочено в приложението към настоящия регламент, следва да бъде разрешена.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Препаратът, посочен в приложението, принадежащ към категория добавки „Зоотехнически добавки“ и към функционална група „Подобрители, увеличаващи смилаемостта на храната“, се разрешава като добавка при храненето на животните при спазване на условията, посочени в същото приложение.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 26 ноември 2007 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 268, 18.10.2003 г., стр. 29. Регламент, изменен с Регламент (ЕО) № 378/2005 на Комисията (ОВ L 59, 5.3.2005 г., стр. 8).
   
      (2)  ОВ L 233, 9.9.2005 г., стр. 3.
   
      (3)  Становище на научната група по добавките и продуктите или веществата, използвани при храненето на животни, относно безопасността и ефикасността на ензимния препарат Natugrain Wheat TS (ендо-1,4-бета-ксиланаза) като фуражна добавка за пуйки за угояване в съответствие с Регламент (ЕО) № 1831/2003. Прието на 18 октомври 2007 г.The EFSA Journal (2007) 474, 1-11.
   
      ПРИЛОЖЕНИЕ
      
                  Идентификационен номер на добавката
               
               
                  Име на притежателя на разрешителното
               
               
                  Добавка
                  (търговско название)
               
               
                  Състав, химична формула, описание, метод на анализ
               
               
                  Вид или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Изтичане на срока на разрешителното
               
            
                  активни единици/kg пълноценен фураж със съдържание на влага 12 %
               
            
                  Категория „Зоотехнически добавки“. Функционална група „Подобрители, увеличаващи смилаемостта на храната“
               
            
                  4d62
               
               
                  BASF Aktiengesellschaft
               
               
                  Ендо-1,4-бета-ксиланаза
                  EC 3.2.1.8
                  (Natugrain Wheat TS)
               
               
                  
                               
                           
                           
                              
                                 Състав на добавката
                              
                              Препарат ендо-1,4-бета-ксиланаза, получен от Aspergillus niger (CBS 109.713) с минимална активност:
                              твърда форма: 5 600 TXU (1)/g
                              течна форма: 5 600 TXU/ml
                           
                        
                               
                           
                           
                              
                                 Характеристика на активното вещество
                              
                              Препарат ендо-1,4-бета-ксиланаза, получен от Aspergillus niger (CBS 109.713)
                           
                        
                               
                           
                           
                              
                                 Методи на анализ
                                  (2)
                              
                              Вискозиметричен метод, основаващ се на намаляване на вискозитета под въздействието на ендо-1,4-бета-ксиланаза върху съдържащия ксилан субстрат (пшеничен арабиноксилан) при pH 3,5 и температура 55 °C.
                           
                        
               
                  Пуйки за угояване
               
               
                  —
               
               
                  560 TXU
               
               
                  —
               
               
                  В упътването за употреба на добавката и премикса да се посочат температурата на съхранение, срокът на съхранение и устойчивостта на гранулиране.
                  Препоръчителна доза за килограм пълноценен фураж:
                  Пуйки за угояване: 560—840 TXU
                  За използване в комбинирани фуражи, богати на нескорбелни полизахариди (основно бета-глюкани и арабиноксилани), напр. такива, съдържащи над 40 % пшеница.
               
               
                  17 декември 2017 г.
               
            
         (1)  1 TXU е количеството ензим, освобождаващо 5 микромола редуцираща захар (ксилозни еквиваленти) от пшеничен арабиноксилан за 1 минута при pH 3,5 и температура 5 °C.
      
         (2)  Подробна информация относно методите на анализ е достъпна на следния интернет адрес на референтната лаборатория на Общността: www.irmm.jrc.be/crl-feed-additives